 Generate an article for the following headline: Breast size: Wo àwọn nkan tó le fa ìdíwọ fún ìpèsè omi ọyàn : Gẹgẹ bi àjọ eto ilera ni agbaye ṣe ma n sọ, o dara ki obinrin to ba ṣẹṣẹ bímọ, fun ọmọ naa ni omi ọyan nikan fun oṣù mẹfà akọkọ. Àjọ WHO sọ pe fifun ọmọ ni ọyan jẹ ọkan lara ọna ti eeyan le gba jẹ ki ọmọ tuntun naa ni alaafia. Ṣùgbọn sa, ọpọlọpọ obinrin míì ma n sọ pe o nira fun wọn làti fun ọmọ ni ọyan. Eyi ko sẹyìn bi ọyan wọn ko ṣe ni omi daadaa eyi ti ọpọlọpọ Yoruba maa n ṣapejuwe pe ọyan wọn ko sẹ. Eyi si ma n mu ki wọn o fun ọmọ tuntun ni ounjẹ inu agolo. Gẹgẹ bi dokita ilera ọmọde nileewosan ikọsẹ iṣegun oyinbo LASUTH, Ọjọgbọn Chinyere Ezeaka, ṣe sọ, o ni ti obinrin ba ti wa ninu oyun fun oṣù marun-un, ni ọyan ti ma n bẹrẹ si ni omi. Ọjọgbọn Ezeaka sọ pe bi ọyan ṣe tobi tabi kere si ko ni ohunkohun lati ṣe pẹlu ipese omi. Fifa omi jade ni ipenija. Ṣùgbọn lati bori eyi, obinrin gbọdọ fi ẹnu ọmọ si ọyan laarin wakati akọkọ to bímọ.  Wọn si gbọdọ máa fun ọmọ naa ni ọyan ni wakati meji si mẹta léraléra laarin ọjọ mẹta àkọkọ. Àwọn afurasí Fulani darandaran pa Atiku ní Ibarapa! Ọjọgbọn Ezeaka sọ pe eyi ni ọna kan gbòógì lati mu ki omi ọyan jade. Àmọ o, awọn obinrin míì tun ma n ni ipenija lẹyìn ti wọn ba ṣe bẹẹ. Onimọ ilera mii, Dokita Duke Onogagamue, sọ pe aarun HIV wa lara nkan to ma n fa a. O ni wọn ma n gba àwọn obinrin kan to ba ni ailera bi HIV, ni ìmọràn pe ki wọn o má fun ọmọ ni ọyan. Dokita Duke tun sọ pe obìnrin ti ko ba fun ọmọ rẹ ni ọyan ni wakati akọkọ, yoo ni ipenija lati fun ọmọ to ba ya. Ọjọgbọn Ezeaka sọ pe àwọn nkankan le mu ki obìnrin ma le fun ọmọ rẹ ni ọyan ni wakati akọkọ. Lara awọn nkan bẹẹ ni inira lasiko ìbímọ, isẹ abẹ lasiko ìbímọ, ati bẹẹ bẹẹ lọ. Jẹjẹrẹ ọyan naa le fa idiwọ fun fifun ọmọ ni ọyan. O tun ṣalaye pe ti ori ọyan obinrin ko ba yọ sita daadaa, o le ṣe idiwọ lati fun ọmọ ni ọyan. Ṣùgbọn ọna abayọ kiakia wa fun eyi, nipa fifi sirinji fa ori ọyan naa jade. Dokita Duke fi kun pe ṣíṣe isẹ abẹ fun ọyan naa le fa idiwọ. Àwọn dokita mejeeji ti akọroyin BBC, Faith Osoko, ba sọrọ fẹnu kò pe o ṣe pataki ki iyalọmọ wa ni ilera ọpọlọ to peye. Mimu ati jíjẹ awọn nkan olómi daadaa. Bákan naa ni iyalọmọ ko gbọdọ ṣe wahala, ki ọyan rẹ le ni omi. 